Държавен вестник, бр. 62, 2015 г., стр. 101

БРОЙ  62	
Д Ъ Р Ж А В Е Н  В Е С Т Н И К 	
СТР.  101  
Преструктуриране с участие на дъщерно дру-
жество извън Република България, когато БНБ, 
съответно Комисията, е орган за преструкту-
риране на ниво група
Чл. 125. (1) След като получи уведомление 
от орган за преструктуриране на държава 
членка, че дъщерно дружество от група, за 
която БНБ, съответно Комисията, е орган 
за преструктуриране на ниво група, отгова-
ря на условията за преструктуриране и след 
консултация с другите членове на колегията 
за преструктуриране, БНБ, съответно Ко-
мисията, оценява вероятното въздействие, 
което предложените от органа по отношение 
на дъщерното дружество действия за пре-
структуриране или други мерки биха оказали 
върху групата и върху лицата от групата в 
Република България и други държави членки, 
и дали действията по преструктуриране или 
другите мерки има вероятност да доведат до 
изпълнение на условията за преструктуриране 
по отношение на лице от групата в Република 
България или друга държава членка.
(2) Когато след консултация с другите 
членове на колегията за преструктуриране 
органът за преструктуриране на ниво група 
по ал. 1 прецени, че действията по преструк-
туриране или другите мерки, за които е по-
лучил уведомление по ал. 1, има вероятност 
да доведат до изпълнение на условията за 
преструктуриране по отношение на лице от 
групата в Република България или държава 
членка, най-късно 24 часа след получаване на 
уведомлението по ал. 1 той предлага схема за 
преструктуриране на групата и я представя 
на колегията за преструктуриране.
(3) Срокът по ал. 2 може да бъде удължен 
със съгласието на органа за преструктуриране 
на другата държава членка по ал. 1.
(4) Схемата за преструктуриране на гру-
пата по ал. 2:
1. е съобразена със и следва плана за 
преструктуриране, освен ако съответният 
орган за преструктуриране на ниво група и 
другите органи за преструктуриране преце-
нят, че целите на преструктурирането ще се 
постигнат по-ефективно чрез действия, които 
не са предвидени в плана;
2. определя действията по преструкту-
риране, които да се предприемат от БНБ, 
съответно от Комисията, и другите органи 
за преструктуриране по отношение на пред-
приятието майка от Европейския съюз и на 
субекти от групата с цел да се постигнат 
целите на преструктурирането по чл. 50 и 
да се спазят принципите по чл. 53;
3. описва начина на координация на дейст-
вията по преструктуриране по т. 2;
4. съдържа план за финансиране, който 
съответства на плана за преструктуриране 
на групата, принципите за споделяне на 
отговорността, установени в чл. 17, ал. 6, 
т. 6 и ал. 7, и за съвместното използване на 
средства по чл. 143.
(5) Схемата за преструктуриране на групата 
по ал. 2 се приема под формата на съвместно 
решение на органа за преструктуриране на 
ниво група и органите за преструктурира-
не по отношение на дъщерните дружества, 
включени в схемата.
(6) Органът за преструктуриране на ниво 
група може да поиска от ЕБО съдействие за 
постигане на съвместно решение по ал. 5 в 
съответствие с чл. 31, буква „в“ от Регламент 
(ЕС) № 1093/2010.
(7) Когато един или повече органи за пре-
структуриране са изразили несъгласие или 
имат намерения да не приложат схемата за 
преструктуриране по ал. 2, БНБ, съответно 
Комисията, и останалите органи за преструк-
туриранe могат да постигнат съвместно реше-
ние по схема за преструктуриране по ал. 5.
(8) Съвместните решения по ал. 5 и 7 са 
окончателни.
Преструктуриране на група, когато БНБ, съот-
ветно Комисията, е орган за преструктуриране 
на ниво група
Чл. 126. (1) Когато БНБ, съответно Коми-
сията, е орган за преструктуриране на ниво 
група и прецени, че съответното предприя-
тие майка от Европейския съюз изпълнява 
условията за преструктуриране, тя незабавно 
съобщава информацията по чл. 124, ал. 1 на 
членовете на колегията за преструктуриране 
на групата.
(2) Действията по чл. 124, ал. 1, т. 2 мо-
гат да включват прилагането на схема за 
преструктуриране на групата, изготвена в 
съответствие с чл. 125, ал. 4, ако е налице 
едно от следните обстоятелства:
1. действията на ниво предприятие майка, 
съобщени в съответствие с чл. 124, ал. 1, т. 2, 
има вероятност да доведат до изпълнение на 
условията за преструктуриране по отношение 
на лице от групата в друга държава членка;
2. действията, приложими само на ниво 
предприятие майка, не са достатъчни за 
разрешаване на проблемната ситуация или 
няма вероятност да доведат до оптимални 
резултати;
3. едно или повече дъщерни дружества 
отговарят на условията за преструктурира-
не съгласно констатациите на органите за 
преструктуриране за тези дъщерни пред-
приятия, или
4. действията по преструктуриране или 
процедурите на ниво група ще бъдат от 
полза за дъщерните дружества, което прави 
подходящо прилагането на схема за преструк-
туриране на групата.